Ettepanek: NÕUKOGU OTSUS ühelt poolt Euroopa Ühenduse ja selle liikmesriikide ning teiselt poolt Indoneesia Vabariigi vahelise laiahaardelise partnerluse ja koostöö raamlepingu ühinemisprotokollile (millega võetakse arvesse Horvaatia Vabariigi ühinemist Euroopa Liiduga) Euroopa Liidu ja selle liikmesriikide nimel allakirjutamise ning selle ajutise kohaldamise kohta /* COM/2014/0480 final - 2014/0219 (NLE) */





SELETUSKIRI Lisatud ettepanek kujutab endast õiguslikku vahendit ühelt poolt Euroopa Ühenduse ja selle liikmesriikide ning teiselt poolt Indoneesia Vabariigi vahelise laiahaardelise partnerluse ja koostöö raamlepingu ühinemisprotokollile allakirjutamiseks, et võtta arvesse Horvaatia Vabariigi ühinemist Euroopa Liiduga (edaspidi „protokoll”). Vastavalt Horvaatia ühinemisaktile on Horvaatia kohustatud ühinema rahvusvaheliste lepingutega, mille Euroopa Liit ja selle liikmesriigid on allkirjastanud või sõlminud, asjaomastele lepingutele lisatavate protokollide kaudu. Laiahaardelise partnerluse ja koostöö raamleping ühelt poolt Euroopa Ühenduse ja selle liikmesriikide ning teiselt poolt Indoneesia Vabariigi vahel (edaspidi „raamleping”) kirjutati alla Jakartas 9. novembril 2009 ja see jõustus 1. mail 2014. Nõukogu 14. septembri 2012. aasta otsusega[1] volitati komisjoni alustama asjaomaste kolmandate riikidega läbirääkimisi, et sõlmida kõnealused protokollid. Läbirääkimised Indoneesiaga viidi edukalt lõpule. Ettepaneku kohase protokolliga inkorporeeritakse Horvaatia Vabariik raamlepingu osaliseks. Protokollile on lisatud raamlepingu ja lõppakti horvaadikeelne tekst ning nendest saavad autentsed versioonid samadel tingimustel kui raamlepingu teised keeleversioonid. Protokolli hakatakse ajutiselt kohaldama alates selle allakirjutamise kuupäevast. Komisjon peab läbirääkimiste tulemusi rahuldavaks ning palub nõukogul anda volitus Euroopa Liidu ja selle liikmesriikide nimel protokollile allakirjutamiseks ja selle ajutiseks kohaldamiseks. 2014/0219 (NLE) Ettepanek: NÕUKOGU OTSUS ühelt poolt Euroopa Ühenduse ja selle liikmesriikide ning teiselt poolt Indoneesia Vabariigi vahelise laiahaardelise partnerluse ja koostöö raamlepingu ühinemisprotokollile (millega võetakse arvesse Horvaatia Vabariigi ühinemist Euroopa Liiduga) Euroopa Liidu ja selle liikmesriikide nimel allakirjutamise ning selle ajutise kohaldamise kohta EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikleid 207 ja 209 koostoimes artikli 218 lõikega 5, võttes arvesse Horvaatia Vabariigi ühinemisakti, eriti selle artikli 6 lõiget 2, võttes arvesse Euroopa Komisjoni ettepanekut ning arvestades järgmist: (1) Vastavalt Horvaatia Vabariigi ühinemisakti artikli 6 lõikele 2 tuleb Horvaatia Vabariigi ühinemises laiahaardelise partnerluse ja koostöö raamlepinguga ühelt poolt Euroopa Ühenduse ja selle liikmesriikide ning teiselt poolt Indoneesia Vabariigi vahel[2] (edaspidi „raamleping”) leppida kokku lepingule lisatud protokollis. Ühinemisakti artikli 6 lõike 2 kohaselt kohaldatakse sellise ühinemise suhtes lihtsustatud menetlust, mille alusel protokoll sõlmitakse liikmesriikide nimel ühehäälselt tegutseva nõukogu ja asjaomaste kolmandate riikide vahel. (2) 14. septembril 2012 volitas nõukogu komisjoni alustama läbirääkimisi asjaomaste kolmandate riikidega[3]. Läbirääkimised Indoneesia Vabariigiga lõppesid edukalt protokolli parafeerimisega. (3) Protokolli artikli 4 lõikes 3 on sätestatud, et protokolli hakatakse ajutiselt kohaldama alates selle allakirjutamise kuupäevast. (4) Protokollile tuleks alla kirjutada, eeldusel et see sõlmitakse hilisemal kuupäeval, ja seda tuleks hakata ajutiselt kohaldama, ON VASTU VÕTNUD KÄESOLEVA OTSUSE: Artikkel 1 Käesolevaga antakse luba kirjutada liidu ja selle liikmesriikide nimel alla ühelt poolt Euroopa Ühenduse ja selle liikmesriikide ning teiselt poolt Indoneesia Vabariigi vahelise laiahaardelise partnerluse ja koostöö raamlepingu ühinemisprotokollile, millega võetakse arvesse Horvaatia Vabariigi ühinemist Euroopa Liiduga, eeldusel et kõnealune protokoll sõlmitakse. Protokolli tekst on lisatud käesolevale otsusele. Artikkel 2 Nõukogu eesistuja on volitatud määrama isiku(d), kellel on õigus liidu ja selle liikmesriikide nimel protokollile alla kirjutada. Artikkel 3 Protokolli kohaldatakse alates selle allakirjutamise kuupäevast ajutiselt kuni selle sõlmimismenetluste lõpuleviimiseni. Artikkel 4 Käesolev otsus jõustub selle vastuvõtmise päeval. Brüssel, Nõukogu nimel eesistuja [1] Nõukogu otsus, millega antakse luba alustada läbirääkimisi, et teha lepingutes, mis on allkirjastatud või sõlmitud kas Euroopa Liidu või Euroopa Liidu ja selle liikmesriikide ning ühe või mitme kolmanda riigi või rahvusvahelise organisatsiooni vahel, kohandusi seoses Horvaatia Vabariigi ühinemisega Euroopa Liiduga (nõukogu dokument 13351/12 LIMITED). [2] ELT L 125, 26.4.2014, lk 17. [3] Nõukogu otsus, millega antakse luba alustada läbirääkimisi, et teha lepingutes, mis on allkirjastatud või sõlmitud kas Euroopa Liidu või Euroopa Liidu ja selle liikmesriikide ning ühe või mitme kolmanda riigi või rahvusvahelise organisatsiooni vahel, kohandusi seoses Horvaatia Vabariigi ühinemisega Euroopa Liiduga (nõukogu dokument 13351/12 LIMITED). LISA järgmise dokumendi juurde: Ettepanek: NÕUKOGU OTSUS ühelt poolt Euroopa Ühenduse ja selle liikmesriikide ning teiselt poolt Indoneesia Vabariigi vahelise laiahaardelise partnerluse ja koostöö raamlepingu ühinemisprotokollile (millega võetakse arvesse Horvaatia Vabariigi ühinemist Euroopa Liiduga) Euroopa Liidu ja selle liikmesriikide nimel allakirjutamise ning selle ajutise kohaldamise kohta ÜHELT POOLT EUROOPA ÜHENDUSE JA SELLE LIIKMESRIIKIDE NING TEISELT POOLT INDONEESIA VABARIIGI VAHELISE LAIAHAARDELISE PARTNERLUSE JA KOOSTÖÖ RAAMLEPINGU ÜHINEMISPROTOKOLL, millega võetakse arvesse Horvaatia Vabariigi ühinemist Euroopa Liiduga BELGIA KUNINGRIIK, BULGAARIA VABARIIK, TŠEHHI VABARIIK, TAANI KUNINGRIIK, SAKSAMAA LIITVABARIIK, EESTI VABARIIK, IIRIMAA, KREEKA VABARIIK, HISPAANIA KUNINGRIIK, PRANTSUSE VABARIIK, HORVAATIA VABARIIK, ITAALIA VABARIIK, KÜPROSE VABARIIK, LÄTI VABARIIK, LEEDU VABARIIK, LUKSEMBURGI SUURHERTSOGIRIIK, UNGARI, MALTA VABARIIK, MADALMAADE KUNINGRIIK, AUSTRIA VABARIIK, POOLA VABARIIK, PORTUGALI VABARIIK, RUMEENIA, SLOVEENIA VABARIIK, SLOVAKI VABARIIK, SOOME VABARIIK, ROOTSI KUNINGRIIK, SUURBRITANNIA JA PÕHJA-IIRI ÜHENDKUNINGRIIK, kes on Euroopa Liidu lepingu ja Euroopa Liidu toimimise lepingu osalised, edaspidi „liikmesriigid”, keda esindab Euroopa Liidu Nõukogu, ning EUROOPA LIIT, edaspidi „Euroopa Liit”, ühelt poolt ning INDONEESIA VABARIIK, edaspidi „Indoneesia”, teiselt poolt, käesolevas protokollis edaspidi „protokolliosalised”, VÕTTES ARVESSE Horvaatia Vabariigi ühinemist Euroopa Liiduga 1. juulil 2013 ning seda, et leping Horvaatia Vabariigi ühinemise kohta Euroopa Liiduga, edaspidi „ühinemisleping”, kirjutati alla Brüsselis 9. detsembril 2011 ja jõustus 1. juulil 2013, ARVESTADES, et laiahaardelise partnerluse ja koostöö raamleping ühelt poolt Euroopa Ühenduse ja selle liikmesriikide ning teiselt poolt Indoneesia Vabariigi vahel, edaspidi „raamleping”, kirjutati alla Jakartas 9. novembril 2009, ARVESTADES, et Horvaatia Vabariik kohustub ühinema lepingutega, mille Euroopa Liit ja selle liikmesriigid on sõlminud või alla kirjutanud ühe või mitme kolmanda riigiga või rahvusvahelise organisatsiooniga, nagu on ette nähtud Horvaatia Vabariigi ühinemistingimusi ning Euroopa Liidu lepingus, Euroopa Liidu toimimise lepingus ja Euroopa Aatomienergiaühenduse asutamislepingus tehtavaid muudatusi käsitleva akti artikli 6 lõikega 2, ON KOKKU LEPPINUD JÄRGMISES: Artikkel 1 Horvaatia Vabariik ühineb lepinguosalisena ühelt poolt Euroopa Ühenduse ja selle liikmesriikide ning teiselt poolt Indoneesia Vabariigi vahelise laiahaardelise partnerluse ja koostöö raamlepinguga, millele kirjutati alla Jakartas 9. novembril 2009. aastal. Artikkel 2 Käesolevale protokollile lisatud raamlepingu ja lõppakti horvaadikeelne tekst on autentne samadel tingimustel kui raamlepingu bulgaaria-, eesti-, hispaania-, hollandi-, inglis-, itaalia-, kreeka-, leedu-, läti-, malta-, poola-, portugali-, prantsus-, rootsi-, rumeenia-, saksa-, slovaki-, sloveeni-, soome-, taani-, tšehhi-, ungari- ja indoneesiakeelne tekst. Artikkel 3 Käesolev protokoll on lepingu lahutamatu osa. Artikkel 4 (1) Euroopa Liit, Euroopa Liidu Nõukogu liikmesriikide nimel ja Indoneesia kiidavad käesoleva protokolli heaks oma menetluste kohaselt. Pooled teatavad teineteisele selleks vajalike menetluste lõpuleviimisest. (2) Käesolev protokoll jõustub viimase heakskiitmiskirja hoiuleandmise kuupäevale järgneva kuu esimesel päeval. (3) Kuni käesoleva protokolli jõustumiseni kohaldatakse seda ajutiselt alates selle allakirjutamise kuupäevast. Artikkel 5 Käesolev protokoll koostatakse kahes eksemplaris bulgaaria, eesti, hispaania, hollandi, horvaadi, inglise, itaalia, kreeka, leedu, läti, malta, poola, portugali, prantsuse, rootsi, rumeenia, saksa, slovaki, sloveeni, soome, taani, tšehhi, ungari ja indoneesia keeles, kusjuures kõik nimetatud tekstid on võrdselt autentsed. SELLE KINNITUSEKS on täievolilised esindajad käesolevale protokollile alla kirjutanud. Sõlmitud ... ... aasta ...kuu ... päeval, EUROOPA LIIDU JA SELLE LIIKMESRIIKIDE NIMEL INDONEESIA VABARIIGI NIMEL